Source: http://slm.sk/novinky/
Timestamp: 2019-03-21 03:36:05+00:00

Document:
Novinky - SLM n.o.
Zmena otváracích hodín pracovísk SLM dňa 21.12.2018
Vážení zákazníci, dovoľujeme si Vás informovať, že dňa 21.12.2018 budú pre Vás naše pracoviská otvorené len do 14.00 hod.
Celozávodná dovolenka December 2018 a Január 2019
Vážení zákazníci, dovoľujeme si Vás informovať, že v dňoch 27. decembra 2018 až 04. januára 2019 z dôvodu čerpania celozávodnej dovolenky, budú všetky pracoviská SLM zatvorené. Prajeme Vám príjemné prežitie vianočných sviatkov a šťastný ...
SLM ako súčasť technického výboru medzinárodnej konferencie ICMAE
Oddelenie výskumu a vývoja sa stalo súčasťou technického výboru medzinárodnej konferencie: International Conference on Mechanical and Aerospace Engineering (ICMAE). Spolu s kolegami z celého sveta je tak participantom tímu, ktorý tvorí recenzie na vedecké článk...
Laboratórium vlhkosti pevných látok pracoviska Banská Bystrica vykonáva kalibrácie meradiel vlhkosti dreva a celulózy s použitím špecifikovanej štandardnej gravimetrickej metódy podľa OIML R 92 v rozsahu (5 až 45) %, s rozšírenou neistotou merania 0,4 %. Kalib...
Veselé Vianoce zo SLM
Nové služby v ponuke
Vážení zákazníci, radi by sme Vás touto formou upozornili na novú službu, ktorú momentálne v rámci dlhodobých stratégií zefektívňovania poskytovaných služieb a prinášania nových možností zaraďujeme do ponuky, a to meranie stability, homogenity a chyb...
Deň otvorených dverí v SLM
Slovenská legálna metrológia sa v tomto roku rozhodla zapojiť do Týždňa vedy a techniky, v rámci ktorého zorganizovala pre návštevníkov na dvoch svojich pracoviskách Deň otvorených dverí. Cieľom podujatia bolo ozrejmiť záujemcom poslanie organizácie ako tak...
Otvárame dvere pre návštevníkov
Slovenská legálna metrológia v tomto roku v rámci každoročného podujatia Týždňa vedy a techniky organizovaného Ministerstvom školstva, vedy, výskumu a športu SR aktívne prispeje k snahe šíriť témy vedy a techniky v povedomí širokej verejnosti. Aj touto...
Vážení zákazníci, kalibráciu Vašich meradiel vlhkosti na drevo a celulózu plánujeme vykonať v mesiaci november, v termíne od 20.11.2017 do 24.11.2017. Uvítame keď využijete túto službu a pošlete Vašu objednávku spolu s meradlom na kalibráciu najneskôr do 16.1...
Vážení zákazníci, radi by sme Vás informovali o pláne celozávodných dovoleniek do konca roka 2017. Jedná sa o nasledovné termíny: 28. august 2017 2. – 3. november 2017 27. – 29.december 2017 a následne aj dni 2. – 5. január 2018 V tomto termíne bu...
Dňa 1. marca 2017 nadobudol účinnosť zákon č. 42/2017. Týmto zákonom boli okrem iných ustanovení významne zmenené aj ustanovania § 16 – Prvotné overenie a § 17 – Následné overenie.
Ministerstvo hospodárstva SR už po deviatykrát ocenilo slovenské firmy, ktoré v predchádzajúcom roku zaujali svojimi inovatívnymi riešeniami.
Vážení zákazníci, touto formou by sme Vás radi informovali o pravidlách overovania váh po oprave.
Pri príležitosti predstavenia nových "prírastkov" v laboratóriách SLM na našom bratislavskom pracovisku sme na krátku návštevu pozvali riaditeľa odboru metrológie Úradu pre normalizáciu, metrológiu a skúšobníctvo Slovenskej republiky Zbyněka Schreira...
Jedinečný 3D optický mikroskop ZEISS O- INSPECT si už našiel svoje miesto aj v našom bratislavskom laboratóriu dĺžky.
Plán celozávodných dovoleniek na rok 2015
Vážení zákazníci, radi by sme Vás informovali o pláne celozávodných dovoleniek do konca roka 2015
VÝZVA na predloženie cenovej ponuky – „Rekonštrukcia kancelárskych priestorov SLM“
SLM za účelom poskytnutia praktických informácií pre užívateľov vybraných meradiel uvádzaných na trh podľa osobitných predpisov
S cieľom uľahčiť prehľad a zabezpečiť dostupnosť dokumentov súvisiacich s realizáciou metrologických výkonov sme pre Vás pripravili novú aplikáciu, kde v on-line verzii nájdete vaše faktúry, objednávky, pracovné listy.
Vážení zákazníci, pripravili sme pre Vás novú sekciu zameranú na našu publikačnú činnosť. Odteraz máte možnosť prezerať si publikácie vydané SLM.
V rámci Medzinárodného strojárskeho veľtrhu v Nitre udelil 20. mája 2014 minister hospodárstva Tomáš Malatinský ceny za Inovatívny čin roka 2013.
Oznam – Plán celozávodných dovoleniek na rok 2014
Vážení zákazníci, dovoľujeme si Vás informovať o termínoch plánovanej celozávodnej dovolenky
Vážení zákazníci, dovoľujeme si Vás informovať, že prechádzame na doručovanie faktúr v elektronickej podobe.
Článok „Merací systém na kalibráciu a overovanie radarových hladinomerov“
V najnovšom čísle mesačníka Strojárstvo, ktoré je venované metrológii, si môžete prečítať článok na čoraz aktuálnejšiu tému Merací systém na kalibráciu a overovanie radarových hladinomerov.
Vážení zákazníci, v termíne od 9.12. do 13.12.2013 bude Pracovisko Slovenskej legálnej metrológie v Banskej Bystrici vykonávať kalibráciu vlhkomerov na drevo.
Vážení zákazníci, v termíne od 03.04 do 30.04.2013 bude prebiehať rekonštrukcia laboratória "Jemnej hmotnosti" a laboratória "Tlaku".
SLM rozširuje portfólio poskytovaných služieb o kalibráciu dĺžky laserovým interferometrom.
SLM, n.o. rozšírila svoje technické vybavenie o kontúrograf s drsnomerom.
SLM ponúka novú službu kalibrácie prieťahomerov používaných na jednoosovú skúšku ťahom, ktoré sú súčasťou skúšobných trhacích strojov.
Certifikačný orgán pre výrobky (Notifikovaná osoba č. 1432) pristúpil k používaniu dodatočných ochranných prvkov na vydávaných certifikátoch. Novými ochrannými prvkami sú: holografická značka (zlatej farby a kruhovitého tvaru) a QR kód. S účinnosťou od 2...
Odborný seminár – Radiačná ochrana pri práci so zdrojmi ionizujúceho žiarenia v medicíne
Slovenská legálna metrológia v spolupráci so Slovenskou lekárskou komorou pozýva všetkých záujemcov na odborný seminár s názvom „Radiačná ochrana pri práci so zdrojmi ionizujúceho žiarenia v medicíne“
V dňoch 16. a 17. februára sa zástupca Slovenskej legálnej metrológie zúčastnil 17. stretnutia pracovnej skupiny WG8 organizácie WELMEC
Vážení zákazníci, už tretí rok ponúkame našim vybraným zákazníkom možnosť objednať metrologické výkony v odbore merania mechanické skúšky materiálu za výhodnych podmienok.
V termíne od 17. do 21. októbra 2011 sa v Paríži konalo 24. zasadnutie Generálnej konferencie o váhach a mierach (CGPM)
SLM, n. o. vykonáva skúšky určeného meradla v zmysle § 19, ods. 5 a 6 zákona č. 142/2000 Z. z. v znení neskorších predpisov
Viskozita je odvodená fyzikálna velčina, ktorá popisuje vnútorné trenie kvapalín pri ich pohybe.
Vážení zákazníci, v 07/2001 bola spôsobilosť Slovenskej legálnej metrológie vykonávať kalibráciu a skúšanie meradiel nestranne a dôveryhodne potvrdená úspešným absolvovaním reakreditačného auditu a bola jej udelená akreditácia.
Máte zavedený systém HACCP? Monitorujete teplotu v chladničkách, mrazničkách alebo pri výdaji hotových jedál? Patríte do kategórie zariadení spoločného stravovania?
Dňa 13.05.2011 sa v priestoroch Oddelenia externých výkonov v Žiline uskutočnila exkurzia žiakov Základnej školy Bánová.
Dňa 25. februára 2011 v budove Magistrátu mesta Košice na Triede SNP 48/A sa uskutočnilo odborné preškolenie na tému: „Kontrola činnosti taxislužby a výkon odborného dozoru v podmienkach Mestskej polície Košice"
Vážení zákazníci, dovoľujeme si Vám oznámiť, že kalibráciu meradiel vlhkosti dreva pre rok 2011 plánujeme realizovať v termínoch 26.-28.4.2011 a 21.-23.11.2011.
Cenník metrologických výkonov na rok 2011 sa nachádza na odkaze v článku
S radosťou Vám oznamujeme, že 1.decembra 2010 bol spustený nový web Slovenskej legálnej metrológie.
ÚNMS SR a SLM prehlbuje spoluprácu s Policajným zborom SR
V dňoch 3. až 6. mája 2010 sa v priestoroch Strednej odbornej školy Policajného zboru SR, Devínska Nová Ves – Bratislava, uskutočnilo školenie Krajských riaditeľstiev Policajného zboru SR
Slovenská legálna metrológia, n.o. je prvou organizáciou v pôsobnosti ÚNMS SR, ktorej Ministerstvo školstva vydalo osvedčenie o spôsobilosti vykonávať výskum a vývoj
dovoľujeme si Vás informovať, že dňa 21.12.2018 budú pre Vás naše pracoviská otvorené len do 14.00 hod.
04 decembra 2018
dovoľujeme si Vás informovať, že v dňoch 27. decembra 2018 až 04. januára 2019
z dôvodu čerpania celozávodnej dovolenky, budú všetky pracoviská SLM zatvorené.
Oddelenie výskumu a vývoja sa stalo súčasťou technického výboru medzinárodnej konferencie: International Conference on Mechanical and Aerospace Engineering (ICMAE). Spolu s kolegami z celého sveta je tak participantom tímu, ktorý tvorí recenzie na vedecké články z oblasti aplikovanej metrológie, konkrétne letectva. Vďaka dlhoročným skúsenostiam tak môže Slovenská legálna metrológia poskytnúť cenné poznatky z rôznych oblastí metrológie a prispieť tak ku tvorbe kvalitných vedeckých prác. Viac info na: icmae.org.
V prípade, že zákazník požaduje kalibráciu na iný druh dreviny je potrebné, aby už opracovanú vzorku s požadovanými rozmermi a hmotnosťou doručil v časovom predstihu na SLM, n.o., nakoľko je potrebné nechať ju kondicionovať v exikátore nad nasýtenými roztokmi solí.
Vážení zákazníci, radi by sme Vás touto formou upozornili na novú službu, ktorú momentálne v rámci dlhodobých stratégií zefektívňovania poskytovaných služieb a prinášania nových možností zaraďujeme do ponuky, a to meranie stability, homogenity a chyby nastavenia kalibračných termostatov, zameranej na tieto konkrétne zariadenia:
Kalibračné kúpele – stanovenie homogenity, stability a chyby nastavenia teploty
Blokové termostaty a mikro kúpele – stanovenie homogenity, stability a chyby nastavenia teploty
Klimatické komory – stanovenie homogenity, stability a chyby nastavenia teploty (teplota)
Klimatické komory – stanovenie homogenity, stability a chyby nastavenia teploty (teplota a vlhkosť)
Viac o tejto službe nájdete v časti Nové služby v ponuke.
Slovenská legálna metrológia sa v tomto roku rozhodla zapojiť do Týždňa vedy a techniky, v rámci ktorého zorganizovala pre návštevníkov na dvoch svojich pracoviskách Deň otvorených dverí. Cieľom podujatia bolo ozrejmiť záujemcom poslanie organizácie ako takej a umožniť im nahliadnuť za zatvorené dvere laboratórií, v ktorých denne vykonávame množstvo bežných aj špecializovanejších metrologických výkonov. Aj takouto formou sme sa snažili spolu s ďalšími organizáciami zlepšiť povedomie o vede a technike v očiach verejnosti.
Sme veľmi radi, že sme prilákali predovšetkým mladých nádejných metrológov, pre ktorých mohla byť prehliadka našimi laboratóriami ideálnou praktickou formou doplnenia teoretických prednášok. V rámci prehliadok mali študenti možnosť nahliadnuť napr. do laboratórií teploty, dĺžky či tlaku a vidieť viaceré overené či novšie meradlá, ktoré našim metrologickým pracovníkom každodenne slúžia. Veríme, že takáto skúsenosť bola aj pre nich pozitívnym zážitkom a že sa minimálne s porovnateľnou účasťou stretneme aj v ďalších rokoch. Ďakujeme.
Slovenská legálna metrológia v tomto roku v rámci každoročného podujatia Týždňa vedy a techniky organizovaného Ministerstvom školstva, vedy, výskumu a športu SR aktívne prispeje k snahe šíriť témy vedy a techniky v povedomí širokej verejnosti. Aj touto cestou by sme Vás preto radi pozvali na Deň otvorených dverí, ktorý sa uskutoční 8.11.2017 na pracovisku v Bratislave a 9.11.2017 v Banskej Bystrici. Pre všetkých návštevníkov sú okrem zaujímavých prezentácií pripravené aj prehliadky samotných laboratórií. Viac informácii nájdete na stránke www.tyzdenvedy.sk. Tešíme sa na Vašu návštevu.
V rámci programu sa so svojimi prednáškami z oblasti legálnej metrológie predstavili účastníci z takmer celého sveta. Prednášky odprezentovali zástupcovia z Číny, Španielska, Nemecka, USA či Kanady až po zástupcov krajín Strednej a Južnej Ameriky, a to Kuby, Mexika, Brazílie, Argentíny, domácej Kolumbie a ďalších latinskoamerických štátov.
Svoje zastúpenie na tomto podujatí ako jeden z členských štátov CIML mala aj Slovenská republika. S prednáškou pod názvom Slovak metrological system and market surveillance (Slovenský metrologický systém a dohľad nad trhom) vystúpil vedúci metrologického pracoviska SLM Bratislava Ing. Peter Adam. Prednáška sa stretla s pozitívnymi ohlasmi a zaujala viacerých účastníkov prevažne zo Strednej a Južnej Ameriky, ktorí svoj záujem k danej téme vyjadrili aj prostredníctvom veľkého množstva otázok. Pozitívne ohlasy však nie sú to jediné čo si zástupcovia SR z danej konferencie odniesli. Predstavitelia z Kuby, Brazílie, Panamy a Kolumbie prejavili záujem o spoluprácu s ÚNMS SR a Slovenskou legálnou metrológiou a tak sa možno v blízkej budúcnosti budeme môcť pochváliť ďalšími medzinárodnými úspechmi.
Kompletnú prezentáciu odprednášanú na 2nd International congress on Legal Metrology si môžete pozrieť tu a viac informácií o celom zasadnutí nájdete na webovej stránke www.oiml.org.
kalibráciu Vašich meradiel vlhkosti na drevo a celulózu plánujeme vykonať v mesiaci november, v termíne od 20.11.2017 do 24.11.2017. Uvítame keď využijete túto službu a pošlete Vašu objednávku spolu s meradlom na kalibráciu najneskôr do 16.11.2017.
Bližšie informácie získate u Odborného referenta špecialistu Ing. Martina Mirta na telefónnom čísle 02 402 036 25 alebo zaslaním e-mailu na adresu mirt@slm.sk.
Niekoľkoročná spolupráca so Strojníckou fakultou Slovenskej technickej univerzity v Bratislave sa v tomto roku pretavila aj do podpísania Zmluvy o zriadení spoločného pracoviska generálnym riaditeľom SLM doc. Ing. Jaromírom Markovičom, PhD. a dekanom fakulty prof. Ing. Ľubomírom Šóošom, PhD., s cieľom aj naďalej aktívne rozvíjať túto spoluprácu v oblasti vzdelávania a riešenia vedecko-výskumných úloh a projektov z oblasti metrológie.
Okrem organizovania spoločných vedeckých a odborných seminárov a konferencií sa spolupráca odrazí aj pri vypisovaní diplomových a doktorandských prác a vedení diplomantov a doktorandov, pri výchove doktorandov v rámci študijného odboru metrológia ale aj pri rozvoji vedy, výskumu a vývoja v oblasti metrológie a v mnohých ďalších činnostiach.
Slovenská metrologická spoločnosť (SMS) pod záštitou Úradu pre normalizáciu, metrológiu a skúšobníctvo Slovenskej republiky (ÚNMS SR) zorganizovala v dňoch 24. a 25. mája 2017 v poradí 47. Fórum metrológov, tentokrát na tému Metrológia v predaji tovarov na vnútornom trhu EÚ. Cieľom konferencie je už dlhoročne vytvoriť základ pre efektívnu výmenu informácií a skúseností zo všetkých oblastí týkajúcich sa merania a metrológie pri predaji tovarov a služieb, a to medzi predajcami, orgánmi trhového dozoru a dohľadu, orgánmi metrologického dozoru, orgánmi štátnej správy a profesijnými združeniami.
Rokovanie 47. Fóra metrológov bolo rozdelené do troch blokov, a to Meranie a metrologická kontrola pri predaji tovarov, Požiadavky na meranie a meradlá pri zabezpečovaní kvality a bezpečnosti tovarov a Požiadavky na označené a neoznačené spotrebiteľsky balené výrobky.
Viac informácii o aktuálnom ročníku Fóra metrológov a kompletné prezentácie prednášajúcich nájdete na stránke www.metrolog.sk.
radi by sme Vás informovali o pláne celozávodných dovoleniek do konca roka 2017. Jedná sa o nasledovné termíny:
27. – 29.december 2017 a následne aj dni 2. – 5. január 2018
V tomto termíne budú všetky pracoviská SLM zatvorené a príjem a výdaj meradiel nebude možný. O jednotlivých blížiacich sa termínoch Vás budeme opätovne informovať vždy v dostatočnom predstihu.
Pracovná skupina WG 8 v rámci svojej činnosti zabezpečuje tvorbu príručiek WELMEC a odporúčaní v oblasti všeobecnej aplikácie smernice Európskeho parlamentu a Rady 2014/32/EÚ z 26. februára 2014 o harmonizácii právnych predpisov členských štátov týkajúcich sa sprístupnenia meradiel na trhu, v platnom znení do právneho poriadku Slovenskej republiky (smernica MID) a smernice Európskeho parlamentu a Rady 2014/31/EÚ z 26. februára 2014 o harmonizácii právnych predpisov členských štátov týkajúcich sa sprístupňovania váh s neautomatickou činnosťou na trhu (smernica NAWID).
Stretnutie sa uskutočnilo v bratislavskom hoteli Crowne Plaza pod vedením predsedkyne skupiny Corrine Lagauterie (Ministère de l’économie, de l’industrie et du numérique) za účasti 32 zástupcov metrologických organizácií väčšiny európskych krajín.
Účastníci sa na zasadnutí venovali prevažne týmto témam:
požiadavky vyplývajúce z nových smerníc MID a NAWI, akou je napr. povinnosť výrobcu uviesť na meradlo kontaktnú adresu, na ktorej ho možno zastihnúť
povinnosť výrobcu v rámci modulu B predložiť technickú dokumentáciu, ktorá zahŕňa aj primeranú analýzu a posúdenie rizika a pod.
možnosť doplnenia požiadaviek pre materializované dĺžkové miery (MI – 008) do prílohy č. 10, kap. 1. smernice MID
problematika označovania meradiel, v prípade keď sa na meradlo aplikuje viacero európskych smerníc
modifikácia a úprava meradiel v používaní
aktualizácia už existujúcich príručiek WELMEC na požiadavky nových smerníc MID a NAWI
Slovenská metrologická spoločnosť pod záštitou ÚNMS SR zorganizovala v predchádzajúcich dňoch v poradí už 46. ročník Fóra metrológov. Hlavným cieľom konferencie bolo, rovnako ako aj po minulé roky, pripomenúť dôležitosť merania a metrológie ako takej a tiež riešiť danú problematiku z vybranného priemyselného odvetvia. Práve tento ročník bol venovaný téme Systém manažérstva merania v podmienkach automobilového priemyslu.
Aj tento rok sa medzi prednášajúcimi objavili viaceré významné mená zo sveta vedy a techniky, ktoré obohatili program konferencie tematickými prezentáciami. Svojou účasťou prispel aj Stephen Patoray, riaditeľ BIML, ktorý sa tak na Slovensko vrátil po druhýkrát. Súčasťou programu bolo aj každoročné odovzdávanie Cien Jána Andreja Segnera za metrológiu. Tú si, medzi inými, za celoživotnú aktívnu činnosť a prínos v oblasti metrológie ale aj bohatú prednáškovú a seminárnu činnosť prevzal z rúk predsedu ÚNMS SR Jozefa Mihoka aj spomínaný S. Patoray.
Svoje zastúpenie na konferencii mala aj Slovenská legálna metrológia. Ocenenie si z podujatia odniesol aj generálny riaditeľ SLM Jaromír Markovič, ktorému bola pri príležitosti 25. výročia vzniku Zväzu slovenských vedeckotechnických spoločností udelená plaketa.
Viac informácii o aktuálnom ročníku Fóra metrológov a kompletné prezentácie prednášajúcich nájdete na stránke metrolog.sk.
Dňa 1. marca 2017 nadobudol účinnosť zákon č. 42/2017, ktorým sa mení a dopĺňa zákon č. 142/2000 Z. z. o metrológii a o zmene a doplnení niektorých zákonov v znení neskorších predpisov Týmto zákonom boli okrem iných ustanovení významne zmenené aj ustanovania § 16 – Prvotné overenie a § 17 – Následné overenie. Z toho dôvodu SLM nemôže splniť účel zmlúv uzatvorených s registrovanými osobami na zabezpečenia overenia určených meradiel po vykonanej oprave a preto sa tieto od 1. marca 2017 stávajú neplatnými.
Aplikácia OVAH sa v súčasnosti plne využíva už na všetkých piatich pracoviskách a do styku s ňou prichádza približne 40 technických pracovníkov. Jej používanie sa stáva jednoduchým vďaka prívlastku „user friendly“ a modernému využitiu tabletov s dotykovým ovládaním. Automatizovaný proces tak prináša nielen efektivitu ale aj zvýšenie kvality, automatizáciu výpočtov a vyhodnocovania, dokumentovanie procesu či jednotnosť vydávaných dokumentov a mnoho ďalších nespochybniteľných výhod. Toto inovatívne a originálne riešenie je tak naozaj jedinečné a to aj v porovnaní s prístupmi využívanými okolitými krajinami.
V zmysle Metodického usmernenia Úradu pre normalizáciu, metrológiu a skúšobníctvo SR č. 2016/900/001860/00630
opravár zabezpečí po vykonanej oprave určeného meradla jeho prvotné overenie tým, že vykonávateľovi overenia /SLM/ doručí vyplnenú písomnú objednávku vystavenú používateľom určeného meradla.
Ak je váha pokazená a vyžaduje opravu, zákazník si ju môže objednať u opravcu váh (registrovanej osoby), ktorý ju opraví a nastaví vlastným etalónovým závažím.
Opravca váh výkon opravy fakturuje používateľovi meradla.
SLM etalónovými závažiami nadviazanými na národný etalón SR vykonáva overenie („ciachovanie“) Vašich váh.
SLM výkon overenia fakturuje používateľovi meradla.
nepotrebuje asistenciu opravcu pri overení (opravca váhu už nastavil po oprave!)
dopravné neúčtuje!
dohodne termín realizácie priamo s Vami.
Pri príležitosti predstavenia nových „prírastkov“ v laboratóriách SLM na našom bratislavskom pracovisku sme na krátku návštevu pozvali riaditeľa odboru metrológie Úradu pre normalizáciu, metrológiu a skúšobníctvo Slovenskej republiky Zbyněka Schreira, ktorému sme počas krátkej prezentácie predstavili nové výsledky našej výskumnej činnosti.
Slovenská legálna metrológia, n.o. sa môže v súčasnosti pochváliť pekným číslom novonadobudnutých prístrojov a meradiel, prevažne za obdobie posledného roka. Medzi meradlá, ktoré sme s hrdosťou predstavili patrí napríklad zariadenie na overovanie hladinomerov s vedenou vlnou, ktorého maximálnou výhodou je predovšetkým plná automatizácia, ktorá v konečnom dôsledku nielen uľahčuje tento proces ale rovnako eliminuje subjektívne vplyvy, ku ktorým môže dôjsť pri meraní či vyhodnocovaní. Ďalším mimoriadne významným je zariadenie na kontrolu nápravových a závesných váh, špecifické hlavne vďaka špeciálnemu konštrukčnému vyhotoveniu, ktoré tak umožňuje napodobňovať pri meraní reálne podmienky. Novými prírastkami v laboratóriu elektriky sú multifunkčný kalibrátor Fluke 5730A, ktorý už výrazne znižuje neistoty merania a poskytuje nové možnosti a referenčný multimeter 8508A, ktorý je v súčasnosti jedným z najpresnejších číslicových multimetrov vôbec a to vďaka viacerým unikátnym funkciám. V laboratóriu tepla je to predovšetkým kryostat Fluke 7381 ako jeden z najlepších na trhu s prednosťami ako rýchle nábehy či výborné stability teplotného poľa.
Veríme, že pozitívny trend úspešného vývoja udržíme aj do budúcnosti a aj vďaka tomu budeme schopní čoraz lepšie a dôkladnejšie napĺňať požiadavky našich zákazníkov.
Jedinečný 3D optický mikroskop ZEISS O- INSPECT si už našiel svoje miesto aj v našom bratislavskom laboratóriu dĺžky. Slovenská legálna metrológia sa tak môže týmto unikátnym prístrojom pochváliť ako prvá v rámci celej Slovenskej a dokonca aj Českej republiky.
Tento multisenzorový merací prístroj umožňuje flexibilné meranie každej charakteristiky, a to opticky alebo dotykovo. O- INSPECT zabezpečuje spoľahlivú 3D presnosť v súlade s normami a dostupný softwer CALYPSO navyše uľahčuje celý proces merania vďaka jednoduchému poskytovaniu výsledkov či ľahšou detekciou a identifikáciou príčin vád.
Zeiss O-INSPECT vyniká mimoriadnymi parametrami, ktoré zabezpečujú spoľahlivejšie výsledky a rýchlejšie meranie a je tak pre naše laboratórium neoceniteľným prínosom.
Viac na internetovej stránke zeiss.sk.
radi by sme Vás informovali o pláne celozávodných dovoleniek do konca roka 2015, Jedná sa o nasledovné termíny:
28.december 2015 – 8.január 2016
V tomto termíne budú všetky pracoviská SLM zatvorené, a teda výdaj a príjem meradiel nebude možný.
SLM za účelom poskytnutia praktických informácií pre užívateľov vybraných meradiel uvádzaných na trh podľa osobitných predpisov (MID a NAWI) vytvorila dokument obsahujúci výklad určitých požiadaviek príslušných smerníc, a to s nadväznosťou na vybrané ustanovenia zákona č. 142/2000 Z.z. (zákon o metrológii) a Rozhodnutia Európskeho parlamentu a Rady č. 768/2008/ES (uvádzanie výrobkov na trh).
Smernice MID (transponovaná Nariadením vlády 294/2005 Z.z.) a NAWI (transponovaná Nariadením vlády 399/1999 Z.z.) sa vzťahujú na nasledovné druhy meradiel:
váhy s neautomatickou činnosťou,
plynomery a prepočítavače objemu,
meracie zostavy na kontinuálne a dynamické meranie pretečeného množstva kvapalín okrem vody,
váhy s automatickou činnosťou,
taxametre,
materializované miery (výčapné nádoby a dĺžkové miery),
meradlá rozmerov,
analyzátory výfukových plynov.
Dokument je zameraný predovšetkým na oprávnenia a povinnosti užívateľov daných určených meradiel, napr.: dokumenty, ktoré majú byť dodávané spolu s novým meradlom, spôsob vypočítania času platnosti overenia v určitých prípadoch, všeobecné požiadavky na zaobchádzanie s meradlom, bližšie informácie ohľadne pojmu „podstatná úprava“.
Dokument je verejne dostupný v časti „Naše služby/Certifikácia výrobkov“, ako aj prostredníctvom nižšie uvedeného odkazu:
Informácie pre užívateľov meradiel MID a NAWI
S cieľom uľahčiť prehľad a zabezpečiť dostupnosť dokumentov súvisiacich s realizáciou metrologických výkonov sme pre Vás pripravili novú aplikáciu, kde v on-line verzii nájdete vaše faktúry, objednávky, pracovné listy. Aplikáciu Prehľad obchodných aktivít nájdete na našej webovej stránke v sekcii Zóna pre klientov alebo priamo tu.
V rámci Medzinárodného strojárskeho veľtrhu v Nitre udelil 20. mája 2014 minister hospodárstva Tomáš Malatinský ceny za Inovatívny čin roka 2013. Slovenská legálna metrológia, n.o. získala cenu v kategórii Inovácia služby za „Meracie systémy na komplexné overovanie a kalibrovanie rýchlomerov“. Celý článok si môžete prečítať tu.
dovoľujeme si Vás informovať o termínoch plánovanej celozávodnej dovolenky. Ide nasledovné termíny:
02. mája 2014 (1 deň),
09. mája 2014 (1 deň),
22. decembra 2014 – 31. decembra 2014 (5 dní).
Počas celozávodnej dovolenky budú všetky pracoviská našej organizácie zatvorené a teda výdaj a príjem meradiel nebude možný.
dovoľujeme si Vás informovať, že prechádzame na doručovanie faktúr v elektronickej podobe.
E-mailová forma spĺňa náležitosti:
formát prílohy PDF – ostatné formáty príloh nebudú spracovávané,
1 pdf príloha e-mailu = 1 faktúra plus nutné prílohy; e-mail môže obsahovať viac pdf príloh (faktúr, resp. nutných príloh),
e-mail: automat@slm.sk je automat; dôležité informácie/spravy zasielajte na e-mail: spurekova@slm.sk alebo slm@slm.sk.
V prípade, že chcete využívať tento spôsob doručovania, prosíme o podpísanie „Súhlasu so zasielaním elektronickej faktúry“, formulár je dostupný na stiahnutie tu.
Vyplnený a podpísaný „Súhlas“ zašlite späť poštou na adresu:
Tel.: +421 48 47 19 135
E-mail: spurekova@slm.sk
Celý článok, ktorého autormi sú Ľuboš Kučera, Jaromír Markovič, Ivan Chren a Miloš Ujlaky, si môžete prečítať tu (str.54-55).
V termíne od 9.12. do 13.12.2013 bude Pracovisko Slovenskej legálnej metrológie v Banskej Bystrici vykonávať kalibráciu vlhkomerov na drevo.
V prípade, že máte záujem o uvedenú službu, zašlite Vašu objednávku spolu s vlhkomerom najneskôr do 6.12.2013. Bližšie informácie získate telefonicky u vedúceho pracoviska Ing. Štefana Bányiho na čísle 048 4719 111, alebo zaslaním emailu na banyi@slm.sk.
V termíne od 03.04 do 30.04.2013 bude prebiehať rekonštrukcia laboratória „Jemnej hmotnosti“ a laboratória „Tlaku“.
Z uvedeného dôvodu Vás žiadame, aby ste realizáciu metrologických výkonov vrátane termínov ich realizácie konzultovali s vedúcim pracoviska Ing. Štefanom Bányim telefonicky na čísle 048 4719 119 alebo zaslaním emailu na banyi@slm.sk.
V súčasnej dobe narastajú požiadavky zákazníkov na presnosť meracích strojov a zariadení a možnosť ich efektívnej kalibrácie priamo na mieste. SLM, n.o. disponuje laserovým interferometrom s kompenzačnou jednotkou na kompenzáciu vplyvov prostredia, ktorý predstavuje špičkový nástroj na kalibráciu týchto zariadení v zmysle platných medzinárodných technických noriem. V záujme zabezpečenia týchto požiadaviek poskytuje SLM, n.o. nasledovné služby kalibrácie dĺžky laserovým interferometrom:
kalibrácia univerzálnych, zvislých dĺžkomerov;
kalibrácia univerzálnych meracích mikroskopov;
kalibrácia profilprojektorov;
kalibrácia NC polohovacích strojov a skúšobných zariadení.
Zariadenie od popredného dodávateľa meracej techniky, ktorým disponuje pracovisko SLM v Bratislave sa zakúpilo ako jedna z prioritných investícií na rok 2012. Hlavnou požiadavkou bol narastajúci dopyt služieb merania tvarových profilov a kalibrácie špeciálnych mierok, ktorý je možné pokryť práve uvedeným zariadením.
SLM ponúka novú službu kalibrácie prieťahomerov používaných na jednoosovú skúšku ťahom, ktoré sú súčasťou skúšobných trhacích strojov. Uvedené meradlá sa kalibrujú za účelom zabezpečenia kvality prezentovaných výsledkov z mechanických skúšok materiálov v súlade s STN EN ISO 9513:2003.
Zariadenia slúžia na vyhodnotenie pevnostných a deformačných charakteristík materiálu. To znamená že okrem merania sily je rovnako dôležité pre analýzu vlastností materiálov aj meranie predĺženia skúšanej vzorky. SLM zabezpečuje túto službu na špičkovom zariadení pre prieťahomery zaradené do triedy 0,2 až 2 podľa klasifikácie prieťahomerov uvedených v STN EN ISO 9513. Okrem týchto zariadení ponúkame aj kalibráciu ostatných jednoosových meradiel používaných na skúšobných trhacích strojoch a lisoch, ako sú napríklad meradlá deformácie.
Certifikačný orgán pre výrobky (Notifikovaná osoba č. 1432) pristúpil k používaniu dodatočných ochranných prvkov na vydávaných certifikátoch. Novými ochrannými prvkami sú:
holografická značka (zlatej farby a kruhovitého tvaru) a QR kód.
S účinnosťou od 26.06.2012 sú certifikáty (modul B, D a H1) vydané po 26.06.2012 platné len v prípade, že sú opatrené podpisom a pečiatkou notifikovanej osoby, holografickou značkou a QR kódom.
Upozornenie: QR kód a jeho použitie
QR kód obsahuje zakódovanú informáciu o umiestnení daného certifikátu v databáze vydaných certifikátov dostupnej na web stránke www.slm.sk. QR kód predstavuje možnosť vstúpiť do databázy vydaných certifikátov a zobraziť jej obsah.
Slovenská legálna metrológia v spolupráci so Slovenskou lekárskou komorou pozýva všetkých záujemcov na odborný seminár s názvom „Radiačná ochrana pri práci so zdrojmi ionizujúceho žiarenia v medicíne“, ktorý sa uskutoční dňa 12.06.2012 v priestoroch pracoviska Slovenskej legálnej metrológie v Bratislave. Odborný seminár pod číslom CB381SK je hodnotený v rámci sústavného medicínskeho vzdelávania 7 kreditmi CME.
Detailné informácie a program získate na telefónnom čísle 02 40 203 621 alebo zaslaním emailu na solivajs@slm.sk. Odborný seminár je bezplatný pre všetkých záujemcov.
Využite túto príležitosť a prihláste Vás a Vašich kolegov.
pracovisko Osobnej dozimetrie Slovenskej legálnej metrológie
Program a záväzná prihláška na stiahnutie: http://www.slm.sk/download/pozvanka_pod.doc
V dňoch 16. a 17. februára sa zástupca Slovenskej legálnej metrológie zúčastnil 17. stretnutia pracovnej skupiny WG8 organizácie WELMEC, zabezpečujúcej tvorbu odporúčaní v oblasti všeobecnej aplikácie smernice MID. Stretnutie sa konalo v Berlíne a zúčastnili sa ho zástupcovia metrologických organizácií väčšiny európskych krajín.
Diskusia bola zameraná predovšetkým na:
riešenie otázok v oblasti kontroly softvéru meradiel,
modifikácie meradiel uvedených do prevádzky,
tvorbu všeobecnej príručky obsahujúcej rozhodnutia WELMEC, ktoré zatiaľ neboli zohľadnené v existujúcich príručkach,
aktivity podskupiny pre taxametre.
Na záver diskusie zúčastnení zhodnotili plnenie plánu pracovnej skupiny a dohodli termíny a miesta konania nasledovných stretnutí.
už tretí rok ponúkame našim vybraným zákazníkom možnosť objednať metrologické výkony v odbore merania mechanické skúšky materiálu za výhodnych podmienok.
Tento rok sme pre Vás pripravili zľavy až do výšky 15% a to na metrologické výkony – kalibrácia a overenia skúšobných trhacích stojov, lisov, silomerov a iných meracích zariadení sily. Na základe Vašich podnetov sme pre Vás pripravili špeciálne ceny kalibrácie prenosných silomerov, u ktorých je požiadavka na „tlak“ a aj „ťah“.
Akcia platí do 30.04.2012.
Bližiše informácie o akcii Vám poskytnú manažéri obchodu na pracoviská v BA, BB a KE.
V termíne od 17. do 21. októbra 2011 sa v Paríži konalo 24. zasadnutie Generálnej konferencie o váhach a mierach (CGPM), na ktorej bola prijaté rezolúcie s obsahom, ktorých sa môžete oboznámiť po kliknutí na odkaz http://www.slm.sk/svantner/.
A) Rezolúcia o možnej budúcej revízii medzinárodnej sústavy jednotiek SI
B) Rezolúcia o dôležitosti medzinárodnej spolupráce, napríklad o nadväznosti meraní na monitorovanie klimatických zmien na sústavu SI
C) Rezolúcia o dotácii BIPM na roky 2013 až 2016
D) Rezolúcia o štatúte pridruženého štátu Všeobecnej konferencie
E) Rezolúcia o akceptovaní niektorých ekonomík ako asociovaných členov CGPM
G)Rezolúcia o dohodách týkajúcich sa splátkových harmonogramov medzi Medzinárodným výborom pre váhy a miery a neplatiacimi členskými štátmi Metrickej konvencie v záujme uhradenia ich finančných nedoplatkov
I) Rezolúcia o revízii realizácie metra a vývoji nových etalónov optickej frekvencie
J) Rezolúcia o prijatí spoločného územného referenčného systému
N) Rezolúcia o úlohe, poslaní, cieľoch, dlhodobej stratégii a riadení BIPM
Znenie §19 ods. 5 a 6 zákona o metrológii.
(5) Ak pri používaní určeného meradla môžu byť poškodené záujmy fyzickej osoby alebo právnickej osoby, je táto oprávnená požiadať ústav alebo určenú organizáciu o vykonanie skúšky meradla v rozsahu skúšok pri overení a vydanie dokladu o jej výsledku.
K skúške určeného meradla podľa § 19, ods. 5 a 6 zákona o metrológii pristupuje Slovenská legálna metrológia, n. o. (ďalej len SLM) iba u platne overeného meradla (nepoškodené overovacie a zabezpečovacie značky).
1. Povinnosti objednávateľa
V prípade meradiel namontovaných u spotrebiteľa alebo prevádzkovateľa je objednávateľ povinný predložiť doklad o demontáži určeného meradla registrovanou servisnou organizáciou. Na základe tohto dokladu je možné vyhodnotiť, či s určeným meradlom bolo počas používania manipulované, a či bolo určené meradlo platne overené. V objednávke uvedie objednávateľ prehlásenie, že na skúšku určeného meradla predkladá platne overené meradlo.
2. Prevzatie meradla na skúšku
Pred vykonaním skúšky meradla SLM zdokumentuje jeho prevzatie v preberacom protokole, kde sa odsúhlasí prevzatie meradla s platnými overovacími značkami a jeho zabezpečenie zabezpečovacími značkami. Preberací protokol podpíšu obe strany. Okrem písomnej dokumentácie sa vyhotoví aj fotodokumentácia.
3. Skúška určeného meradla – bez nadväznosti na § 19, ods. 5 a 6 zákona
Ak platnosť meradla zanikla v zmysle § 15, ods. 6 zákona o metrológii, a objednávateľ aj napriek tomu trvá na vykonaní skúšky, SLM, n. o. skúšku vykoná na základe objednávky s definovaným požadovaným úkonom. V tomto prípade vydá iný doklad o skúške (napr. posudok na meradlo, certifikát o overení, certifikát o kalibrácii) podľa špecifikácie uvedenej v objednávke, t. j. doklad bez nadväznosti na § 19, ods. 5 a 6 zákona o metrológii.
4. Kto môže požiadať o skúšku určeného meradla
O skúšku určeného meradla môže požiadať iba fyzická alebo právnická osoba, ktorá je používateľom (prevádzkovateľom) meradla (napríklad plynárne, energetika, tepláreň,…). Používateľom určeného meradla sa rozumie ten, kto fakturuje na základe používania určeného meradla (§ 19, ods. 2 zákona o metrológii), a je to spravidla vlastník meradla. Koncový používateľ určeného meradla môže požiadať o jeho skúšku len prostredníctvom prevádzkovateľa alebo vlastníka meradla.
Tento výkon je možné objednať prostredníctvom priloženej objednávky.
Nové laboratórium viskozimetrie na pobočke SLM v Banskej Bystrici poskytuje nasledovné služby:
Kalibrácia viskozimetrov typu Ubbelohde – priamou porovnávacou metódou;
Kalibrácia viskozimetrov typu Ubbelohde – metódou etalónových referenčných kvapalín;
Meranie dynamickej viskozity kvapalín a to pre prevádzkové a kalibračné účely;
Meranie kinematickej viskozity kvapalín a to pre prevádzkové a kalibračné účely.
Uvedené služby poskytuje v zmysle európsky technických noriem, Odporúčaní OIML a technických metrologických predpisov.
Ceny jednotlivých služieb laboratória nájdete na našej webovej stránke http://www.slm.sk/?cennik_veliciny_viskozita.html.
v 07/2001 bola spôsobilosť Slovenskej legálnej metrológie vykonávať kalibráciu a skúšanie meradiel nestranne a dôveryhodne potvrdená úspešným absolvovaním reakreditačného auditu a bola jej udelená akreditácia.
Túto spôsobilosť potvrdzujú platné osvedčenia o akreditácii, ktoré sa nachádzajú na našej webovej stránke v sekcii O nás – Akreditované služby alebo kliknutím na nasledovnú linku http://www.slm.sk/?o-nas_akreditovane-cinnosti.html.
Máte zavedený systém HACCP? Monitorujete teplotu v chladničkách, mrazničkách alebo pri výdaji hotových jedál? Patríte do kategórie zariadení spoločného stravovania? Ste závodná alebo školská jedáleň, prípadne reštaurácia alebo pizzeria, či bufet?
Dňa 25. februára 2011 v budove Magistrátu mesta Košice na Triede SNP 48/A sa uskutočnilo odborné preškolenie na tému: „Kontrola činnosti taxislužby a výkon odborného dozoru v podmienkach Mestskej polície Košice“, na ktorom boli prítomní zástupcovia organizácií:
Slovenská legálna metrológia, n.o., odbor metrológie, MP Košice – Ing. Miloš Ujlaky
Slovenský metrologický inšpektorát – pracovisko Košice – Ing. Gabriela Lešková
Krajský úrad pre cestnú dopravu a pozemné komunikácie Košice – Ing. Ladislav Čéplő
Obvodný úrad Košice, Odbor živnostenského podnikania – Ing. Alena Vaisová
Oddelenie správy komunikácií MMK, Referát dopravy – Ing. Henrieta Harabinová
KR PZ Košice, Krajský dopravný inšpektorát – por. Ing. Martin Kandráč, npráp. Csaba Csatlós.
Hlavným cieľom preškolenia bola teoretická príprava príslušníkov MsP a zosúladenie postupu všetkých subjektov podieľajúcich sa na vykonávaní odborného dozoru.
Na odbornom preškolení sa zúčastnilo 102 príslušníkov Mestskej polície Košice (ďalej len (MsP). Pozvaní lektori vo svojich príspevkoch prezentovali odborné stanoviská k danej problematike, pri ktorých sa dotkli tém ako:
legislatívne požiadavky týkajúce sa používania taxametrov
výkon odborného dozoru z pohľadu metrologickej inšpekcie
rozdiel medzi prevádzkovaním živnosti a podnikaním v cestnej doprave
postup pri kontrole vodiča vozidla taxislužby resp. vodiča vykonávajúceho prepravu osôb.
Zdroj: MsP Košice, http://www.kosice.sk/article.asp?id=9229
dovoľujeme si Vám oznámiť, že kalibráciu meradiel vlhkosti dreva pre rok 2011 plánujeme realizovať v termínoch 26.-28.4.2011 a 21.-23.11.2011.
O prípadnej zmene uvedených termínov Vás budeme informovať na našej web stránke. Kalibráciu budeme vykonávať v rozsahu (6 až 45)% s neistotou 0,4% pre 5 základných druhov dreva (jedľa, smrek, borovica, dub, buk). Požiadavky na kalibráciu týchto meradiel aj na iné druhy dreva je potrebné vopred konzultovať s Vedúcim Oddelenia fyzikálno-technických veličín Banská Bystrica Ing. Štefanom Bányim.
Ing. Štefan Bányi
vedúci Oddelenia fyzikálno-technických veličín
Tel.: 048 4719 119
e-mail:banyi@slm.sk
Cenník metrologických výkonov na rok 2011 sa nachádza na podstránke http://www.slm.sk/?cennik.html.
S cieľom skrátiť čas strávený hľadaním cien konkrétnych metrologických výkonov u meradiel, meracích zariadení alebo etalónov v cenníku si môžete vybrať ľubovoľnú z nasledovných ciest:
„Druhy meradiel, etalónov a meracích zariadení“ – ak viete presný názov meradla, etalónu alebo zariadenia,
„Kategórie odvetví a podnikateľských činností“ – pokiaľ neviete presný názov meradla, etalónu alebo zariadenia, ale viete v ktorej hospodárskej oblasti sa používa,
„Kategórie fyzikálnych veličín“ – ak neviete názov meradla, ani v ktorej oblasti hospodárstva sa používa.
S radosťou Vám oznamujeme, že 1.decembra 2010 bol spustený nový web Slovenskej legálnej metrológie. Našou snahou bolo vytvoriť modernú, prehľadnú stránku, ktorá Vám poskytne všetky informácie o našich službách a úlohách SLM v hospodárstve Slovenskej republiky.Čo teda prináša nová webstránka SLM?1. Naše služby – sprehľadnili sme jednotlivé kategórie, aby ste našli čo najrýchlejšie informácie o hľadanom meradle, etalóne alebo meracom zariadení.2. Klientská zóna – pod názvom Datamer si po zaregistrovaní môžete sami viesť prehľadnú evidenciu meradiel v elektronickej databáze. 3. Legislatíva – na tejto stránke nájdete prehľadné zoradenie meradiel podľa fyzikálnych veličín a ľahko zistíte, či meradlo podlieha schváleniu a aký je čas platnosti overenia.4. Kontakty – po kliknutí na mapu sa Vám zobrazia všetky dôležité pracoviská SLM na celom Slovensku. Nezabudnite, že je pre Vás k dispozícii Zákaznícka linka 0850 111 332.Veríme, že sa Vám naša stránka bude páčiť a že na nej nájdete všetky požadované informácie. Budeme radi, ak nám napíšete svoje názory, postrehy a pripomienky na našu mailovú adresu svantner@slm.sk . Každý mail si pozorne prečítame a budeme naň obratom reagovať. Ďakujeme Vám za priazeň a želáme príjemné čítanie našich nových stránok!Vaša Slovenská legálna metrológia.
01 júna 2017 • Ing. Tomáš Švantner, Slovenská legálna metrológia
Slovenská legálna metrológia, n.o. je prvou organizáciou v pôsobnosti ÚNMS SR, ktorej Ministerstvo školstva vydalo osvedčenie o spôsobilosti vykonávať výskum a vývoj v zmysle § 26a zákona č. 172/2005 Z. z. o organizácii štátnej podpory výskumu a vývoja.Osvedčenie bolo vydané po preverení spôsobilosti, plniť požadované kritéria hodnotiteľskou komisiou.
Slovenská legálna metrológia sa zameriava na výskum a vývoj metód a zariadení používaných na kalibráciu meracích prístrojov a zariadení v rámci úloh rozvoja metrológie vyhlasovaných ÚNMS SR a výziev APVVV. Pri svojej činnosti úzko spolupracuje s vysokými školami a podnikateľskou sférou. Zoznam organizácií, ktorým boli vydané osvedčenia je zverejnený na https://www.vedatechnika.sk/SK/Documents/certifikovane_organizacie.pdf

References: § 16
 § 17
 § 19
 § 16
 § 17
 §19
 § 19
 § 19
 § 15
 § 19
 § 26